Raiskauskulttuuri

Raiskauskulttuuri on 1970-luvulla käyttöön otettu nimitysRape Culture Brandon University, viitattu 10.5.2023, jolla kuvataan laajalle levinnyttä sosiaalista ilmapiiriä, jossa seksuaalinen väkivalta normalisoidaan ja oikeutetaan.#NAISTENPÄIVÄT: Lopetetaan raiskauskulttuuri! UN Women Suomi 7.3.2020, viitattu 10.5.2023 Termi luotiin havainnollistamaan tapoja, joilla seksuaalisen väkivallan uhrit syyllistetään ja seksuaalista väkivaltaa normalisoidaan. Termillä kuvataan myös kulttuuria, jossa jotkut hyötyvät rahallisesti tai muutoin seksuaalisen väkivallan ja hyväksikäytön normalisoinnista.What is rape culture? Rape Crisis England & Wales, viitattu 10.5.2023 Raiskauskulttuurin katsotaan vallitsevan sellaisessa yhteisössä tai ympäristössä, jossa yhteisölliset uskomukset ja asenteet normalisoivat seksuaalisen väkivallan, kannustavat ihmisiä yhdistämään seksin väkivaltaan ja väheksyvät seksuaalisen väkivallan vakavuutta.What Is Rape Culture? Rape Prevention Education, viitattu 10.5.2023

Tietoisuutta seksismistä ja naisiin kohdistuvasta väkivallasta muovanneessa elokuvassa Rape Culture (1975) määritettiin ensimmäisen kerran raiskauskulttuurin käsite.Rape Culture Cambridge Documentary Films, viitattu 10.5.2023 Emilie Buchwald määritteli raiskauskulttuurin käsitettä ja kuvaili sen sisältöä edelleen kirjassaan Transforming a Rape Culture. Teoksessa hän piti raiskauskulttuuria kompleksisena uskomusten joukkona, joka rohkaisee miehiä seksuaaliseen aggressioon ja tukee naisiin kohdistuvaa väkivaltaa.

UN Womenin Suomen-haaran toiminnanjohtaja Jaana Hirsikangas kuvaili maailmanlaajuisen raiskauskulttuurin vahingoittavan yhteiskuntaa kaventamalla tyttöjen ja naisten liikkumis-, kouluttautumis- ja elannonhankkimismahdollisuuksia sekä vahingoittamalla fyysistä ja psyykkistä terveydentilaa.

Raiskauskulttuurin käsitettä on kritisoitu miesten syyllistämisestä ja syyllisyyden siirtämisestä pois raiskaajien itsensä harteilta. Lisäksi on esitetty raiskauskulttuurin eliminointipyrkimysten johtaneen sensuuriin.Caroline Kitchens, It's Time to End 'Rape Culture' Hysteria Time 20.3.2014, viitattu 10.5.2023

 Lähteet 

Luokka:Sosiologia
Luokka:Ihmisoikeusloukkaukset
Luokka:Feministiset käsitteet